
Η Παπαστράτος διευρύνει το προϊοντικό της χαρτοφυλάκιο 
Φέρνει το IQOS VEEV στην ελληνική αγορά και μπαίνει στην αγορά του ατμίσματος  
                       
 Ασπρόπυργος, 12 Μαΐου 2022

Η Παπαστράτος επιταχύνει το ταξίδι της για ένα μέλλον χωρίς τσιγάρο. Κάνει πράξη τη δέσμευσή της να επενδύει στην κατηγορία των καινοτόμων (χωρίς καύση) προϊόντων, εναλλακτικών του τσιγάρου, με στόχο μέχρι το 2023 το 75% των καθαρών εσόδων της να προέρχεται από αυτά - και κυκλοφορεί τη συσκευή ατμίσματος IQOS VEEV. Με το προϊόν αυτό, η Παπαστράτος εισέρχεται δυναμικά και στην αγορά του ατμίσματος.
Το IQOS VEEV σχεδιάστηκε στην Ελβετία και για την παραγωγή του απαιτήθηκαν περισσότερα από έξι χρόνια ενδελεχούς επιστημονικής Έρευνας και Ανάπτυξης. Πρόκειται για μία συσκευή ατμίσματος «κλειστού τύπου», στην οποία το υγρό αναπλήρωσης κυκλοφορεί σε προγεμισμένες, κλειστές κάψουλες. 
Με αφορμή την κυκλοφορία του IQOS VEEV στην ελληνική αγορά, η Γενική Διευθύντρια Marketing & Digital, κυρία Κωνσταντίνα Ψαρράκου, δήλωσε: «Όπως έχουμε αποδείξει στην πράξη, ο πρωταρχικός μας στόχος είναι να συνεχίσουμε να διευρύνουμε το χαρτοφυλάκιο μας σε μη καιόμενα προϊόντα, από διαφορετικές κατηγορίες, τα οποία θα προσφέρουν ένα εύρος επιλογών σε νέες τεχνολογίες, γεύση και τιμή για όσους καπνιστές δεν διακόπτουν το κάπνισμα. Με τον τρόπο αυτό θα επιταχύνουμε την επίτευξη ενός κόσμου χωρίς τσιγάρο».
-ΤΕΛΟΣ-

Σχετικά με την ΠΑΠΑΣΤΡΑΤΟΣ 
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της, και με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Απρίλιο του 2019, o Αμερικανικός Οργανισμός Τροφίμων και Φαρμάκων (FDA) ενέκρινε την κυκλοφορία του IQOS στις ΗΠΑ, ενώ τον Ιούλιο του 2020 ο FDA αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Δεκέμβριο του 2021, περίπου 15,3 εκατ. ενήλικοι καπνιστές σε όλο τον κόσμο και περισσότεροι από 330.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε περισσότερες από 71 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση 125 εκατ. ευρώ στο εργοστάσιό της στον Ασπρόπυργο το οποίο έχει έντονα εξαγωγική δραστηριότητα. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος.

Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr 

